Bertrams Zariņš

Bertrams Zariņš (dzimis  Tukumā) ir latviešu ķirurgs ortopēds un sporta medicīnas speciālists. Bijis ASV olimpiskās izlases galvenais ārsts, Latviešu ārstu un zobārstu apvienības (LĀZA) priekšsēdis (1991—1993).

 Dzīvesgājums 
Dzimis Otrā pasaules kara laikā 1942. gadā Tukuma luterāņu mācītāja Riharda Zariņa ģimenē.Latviešu ārstu un zobārstu apvienība
1944. gadā kopā ar vecākiem devās bēgļu gaitās uz Zviedriju, 1946. gadā pārcēlās uz ASV.

1967. gadā absolvēja Sirakjūsas Universitātes medicīnas koledžu (Syracuse (Upstate) College of Medicine) Ņujorkas pavalstī, beidza Vispārējās ķirurģijas rezidentūru Džona Hopkinsa Universitātē Baltimorā.
Strādāja Masačūsetsas Vispārējā slimnīcā (Massachusetts General Hospital) Bostonā, kur Hārvarda Universitātes klīnikā izstrādāja daudzas jaunas ķirurģiskas ārstniecības metodes. 1982. gadā kļuva par Hārvarda Universitātes profesoru ortopēdiskā ķirurģijā.

Kopš 1976. gada bija NHL hokeja komandas Boston Bruins, kopš 1982. gada amerikāņu futbola komandas The New England Patriots, bet kopš 1996. gada — futbola komandas The New England Revolution galvenais sporta ārsts, vairākas reizes bija arī basketbola komandas Boston Celtics galvenais sporta ārsts.70. dzimšanas dienu atzīmē viens no izcilākajiem latviešu ārstiem Bertrams Zariņš Pēteris Apinis diena.lv, 2012. gada 21. jūnijā

Atmodas kustības laikā 1989. gadā Bertrams Zariņš organizēja Pirmo pasaules latviešu ārstu kongresu Rīgā.

 Apbalvojumi 
 Paula Stradiņa balva (2008)

 Atsauces 

 Ārējās saites 
 Bert Zarins, MD 

Kategorija:1942. gadā dzimušie
Kategorija:Tukumā dzimušie
Kategorija:Latvijas mediķi
Kategorija:ASV latvieši
Kategorija:Triju Zvaigžņu ordeņa virsnieki